คุณรู้เรื่องเยอรมันๆ เหล่านี้แล้วหรือยัง
เยอรมนี เป็นประเทศขนาดใหญ่ที่มีวัฒนธรรมประจำชาติที่ดึงดูดนักท่องเที่ยว อาทิ งานเทศกาลอ็อกโทเบอร์เฟสต์ ที่คนกินดื่มเบียร์อย่างสนุกสนานจนหลายๆ คนต้องปักหมุด และยังเป็นที่ตั้งของสถานที่ที่ขึ้นชื่อว่าเป็นมรดกโลกจำนวนหลายสิบแห่ง รวมถึงนวัตกรรมต่างๆ ที่สร้างขึ้นเพื่อเปลี่ยนโลก ไม่ว่าจะจากสงครามหรือไม่ก็ตาม แต่สิ่งที่น่าสนใจในเยอรมนี ไม่ได้มีแค่งานเทศกาลใหญ่ๆ หรือสถานที่ท่องเที่ยวทางวัฒนธรรม เพราะคนเยอรมันกับความเชื่อและไลฟ์สไตล์ของพวกเขา ก็น่าสนใจไม่แพ้กันเลยและนี่คือความเชื่อและไลฟ์สไตล์ทั้ง 5 ของคนเยอรมัน ที่จะทำให้คุณดูบอล จิบเบียร์ ไปเที่ยวแดนอินทรีเหล็กได้อินกว่าเดิมเสียอีกปิ้งย่างท่ามกลางอากาศร้อนเมื่ออากาศร้อนเกิน 25 องศาฯ จะมีหมอกสีน้ำเงินลอยเหนือสวนสาธารณะในตัวเมือง และบรรยากาศแบบนี้นั่นเองที่ทำให้คนเยอรมันผู้ชื่นชอบการปิ้งย่างมารวมตัวกัน ช่วงวันหยุดสุดสัปดาห์ จองพื้นที่ในสวนสาธารณะ จัดปาร์ตี้กินปิ้งย่างชมวิว เมาท์มอยเรื่องชนแดนอินทรีกันตุ๊กตาโนมรักษาความมั่งคั่งหลายคนอาจเคยอ่านเรื่องเจ้าโนม (Gnome) มาบ้างใน แฮร์รี่ พอตเตอร์ แต่โนมเป็นสิ่งมีชีวิตตัวเล็กอาศัยอยู่ในถ้ำ เก่งเรื่องการขุดหาแร่มีค่าใต้ดิน และยังมีนิสัยไม่ใช้เงินทองไปกับความสุขสบาย คนเยอรมันจึงวางตุ๊กตาโนมไว้หน้าออฟฟิศ หรือในสวนหน้าบ้านของพวกเขาช้อปของที่ร้านแบรนด์เยอรมันถือเป็นหน้าที่คนเยอรมันมีความรักชาติสูง และร้านค้าเยอรมันอย่าง ALDI ที่มีสาขาทั่วโลก ก็จำหน่ายของใช้ในชีวิตประจำวันคุณภาพดีในราคาถูก ทำให้การซื้อของที่ ALDI ไหนจะช่วยในการประหยัดทุน ทั้งยังเปรียบเหมือนหน้าที่ของคนเยอรมัน ที่จะต้องซื้อของจากที่นี่ ซึ่งชาตินี้กว่าร้อยละ 90 บอกว่าซื้อของที่ ALDI เป็นประจำตราม้าน้ำรับรองทักษะการว่ายน้ำคนเมืองเบียร์ชอบทำกิจกรรมเกี่ยวกับน้ำกันเป็นกิจวัตร ไม่ว่าจะเป็นการไปเล่นน้ำในสระ หรือไปเล่นน้ำที่ชายหาด รัฐบาลจึงอยากให้คนเยอรมันว่ายน้ำเป็นทุกคน จึงมีตราม้าน้ำของสมาคมผู้รักษาความปลอดภัยทางน้ำ หรือ DLRG (German Lifeguard Association) เพื่อรับรองความสามารถด้านการว่ายน้ำของประชาชน ผู้ที่จะได้ตรานี้ต้องผ่านการทดสอบว่ายน้ำที่โหดหินของสมาคม โดยต้องกระโดดพุ่งตัวจากขอบสระให้ได้ไกล 25 เมตร และต้องดำน้ำหาของที่อยู่ใต้น้ำให้เจออีกด้วย ดังนั้นอย่าแปลกใจถ้าเห็นเด็กๆ อวดตราม้าน้ำนี้กันเบียร์เยอรมันไม่เป็นอันตรายต่อสุขภาพคนเยอรมันศรัทธาเรื่องกฎความบริสุทธิ์ (Purity Law) มีความสำคัญดุจมาตราหนึ่งในรัฐธรรมนูญ ซึ่งกำหนดให้เบียร์ต้องทำจากฮอปส์ ข้าวบาร์เลย์ และน้ำเท่านั้น ถึงกับในทศวรรษ 1980 เคยมีการฟ้องร้องกันเรื่องห้ามจำหน่ายเบียร์ต่างชาติในเยอรมนี แต่ศาลมองว่าส่วนผสมพิเศษที่ใส่ไม่ได้ทำลายสุขภาพเลยยกฟ้อง แต่อย่างไรก็ตาม เรื่องนี้ทำให้นักดื่มเบียร์ชาวเยอรมันตกอกตกใจ และพร้อมใจกันอุดหนุนเบียร์ของชาติตัวเองเวลาไปบาร์โดยปริยายทั้งหมดนี้เป็นเพียงส่วนหนึ่งเท่านั้น ยังมีความเป็นเยอรมันที่น่าสนใจอีกมากมายให้ได้เรียนรู้กันในงานนิทรรศการ สิ่งที่มองไม่เห็น (Invisible Things) ที่จัดโดย สำนักงานส่งเสริมเศรษฐกิจสร้างสรรค์ (องค์การมหาชน) และสถาบันเกอเธ่ ประเทศไทย โดยจัดแสดงตั้งแต่วันนี้ จนถึงวันที่ 15 กันยายน 2562 ณ ห้องแกลเลอรี ชั้น 1 อาคารส่วนหลัง ศูนย์สร้างสรรค์งานออกแบบ กรุงเทพฯ ตั้งแต่เวลา 10.30-21.00 น.อ่านเรื่อง เยอรมนีอนุญาตให้สามารถระบุเพศ อินเตอร์เซ็กซ์ ในเอกสารราชการได้อย่างถูกต้องตามกฎหมาย ได้ที่นี่ภาพ: Courtesy of TCDCพิสูจน์อักษร: ลักษณ์นารา พักตร์เพียงจันทร์
5 ความเชื่อและไลฟ์สไตล์ของคนเยอรมัน ที่จะทำให้คุณดูบอล จิบเบียร์ ไปเที่ยวแดนอินทรีเหล็กได้อินกว่าเดิม